Pelle Koppel

Pelle Koppel (født 23. marts 1968 i København) er en dansk skuespiller, teaterinstruktør og dramatiker.

Biografi 
Pelle Koppel startede sin karriere som barn, da han var med i forskellige musicals og udfoldede sine musikalske talenter i børnemusikteatret Bar Rock, der turnerede rundt i hele Danmark. Han er uddannet fra Skuespillerskolen ved Aarhus Teater i 1994, hvor han efterfølgende var ansat i tre sæsoner. I 1986 fik han en mindre rolle i filmen Ballerup Boulevard. Han fik desuden samme år en rolle i filmen Barndommens gade.

Efter at have afsluttet sin studentereksamen på Falkonergårdens Gymnasium i Frederiksberg, tog han til Aarhus, hvor han blev optaget på Skuespillerskolen ved Aarhus Teater i 1990. Han var færdiguddannet i 1994, hvor han efterfølgende var ansat som skuespiller på Aarhus Teater i yderligere tre sæsoner. Samtidig startede han i 1995 Teater Spørgsmålstegnet, hvortil han skrev og producerede forestillingerne Hvad fanden er meningen? og Venteværelset.

I 1997 flyttede han tilbage til København, og han har siden fungeret som freelance skuespiller, teaterinstruktør og dramatiker. Bl.a. skrev og instruerede han sideløbende diverse forestillinger på andre teatre, blandt andre: Det store tidstyveri (Reumertnomineret 2004) og Happys Habitus (Reumertnomineret 2006) for Teatret Trekanten, samt ”Michael Strunge-teaterpoesien” Marcus Hitengel (Reumertnomineret 2005) for Teatret Svalegangen.

Derudover monologen ”Smittefaren”, samt ungdoms-musicalen Soundtracks, til Århus Teater, hvortil han også skrev sangene som efterfølgende blev udgivet på CD.

I 2006 stiftede Pelle Koppel Teater V, som i 2009 blev Lille Storbyteater i Københavns kommune, som foreløbig er forlænget frem til og med 2020. Her var han i 2010 initiativtager til dansk teaters nye store landsdækkende dramatikerkonkurrence ”Dramatisk Debut”, samt den nytænkende interaktive kulturformidlingsplatform ”Kulturkongen.dk”, og var yderligere også, i foråret 2013, én af initiativtagerne til opstarten af teaterfestivalen CPH STAGE. 

Siden 2011 har Pelle Koppel desuden udgivet bøger via forlaget Koppelwrite.

Filmografi

Film 
 1986 – Ballerup Boulevard
 1986 – Barndommens gade
 1988 – Jorden er giftig (kortfilm)
 1989 – Lykken er en underlig fisk
 1999 – Klinkevals
 2000 – Juliane
 2002 – Ulvepigen Tinke
 2005 – Store planer

Tv-serier 
 1988 – Alle elsker Debbie
 1997 – Bryggeren
 1997 – Strisser på Samsø
 2000-2002 – Rejseholdet
 2009 – Livvagterne
 2009 – Forbrydelsen II
 2009 – Pagten
 2012 - Forbrydelsen III

Teater 
 1995 – Hvad Fanden er meningen, Teatret ved Sorte Hest
 1998 – Det skjulte liv, Bådteatret
 1998 – Ulvetime, Bådteatret
 2000 – Den vægelsindede, Det Kongelige Teater
 2003 – Nøddebo Præstegård, Folketeatret
 2003 – Macbeth, Aarhus Teater
 2004 - Det store tidstyveri (Reumertnomineret), Teatret Trekanten
 2005 - Marcus Hitengel (Reumertnomineret), Teatret Svalegangen
 2006 - Happys Habitus (Reumertnomineret), Teatret Trekanten

Legater 
Af legater har Pelle Koppel bl.a. modtaget:
 Legat fra Sam Besekows Fond, 2007
 Årets Valbyborger, 2007
 Valby Bladets Initiativpris, 2008
 Foreningen af Danske Teaterjournalisters Initiativpris, 2011
 Danske Dramatikeres Hæderspris, 2012
 Lauritzen Fondens Visionspris, 2012
 Arbejdslegater fra Statens Kunstfond 1999, 2000, 2001, 2002, 2005, 2007, 2015
 Teaterdirektørforeningens Fond, 2015

Se også 
 Koppel-slægten med tyske aner

Eksterne henvisninger/kilder 
 
 Pelle Koppel i Gyldendals Leksikon

Skuespillere fra Danmark
Pelle
Personer i Kraks Blå Bog
Personer fra København